Antonio Pigafetta

Antonijus Pigafeta (Antonio Pigafetta, ~1491–1531 m.) – italų keliautojas, rašytojas. Pasižymėjo kaip Fernando Magelano ekspedicijos aplink pasaulį raštininkas.

Antonijus Pigafeta gimė pasiturinčioje šeimoje Vičencoje. Minimas kaip išsilavinęs žmogus.Bergreen, Laurence (2003). Over the Edge of the World: Magellan’s terrifying circumnavigation of the globe. New York, NY: Morrow. Paprastai teigiama, kad jaunystėje plaukiojo Rodo hospitaljerių laivyne, nors tą patvirtinančių duomenų nerasta (žinoma tik, kad priklausė šiam ordinui). Vėliau dirbo popiežiškojo nuncijaus Frančesko Kjeregačio ambasadoriumi. 1518 m. kartu su nuncijumi persikėlė į Ispaniją.Nowell, Charles E, ed. (1962). Magellan’s voyage around the world; three contemporary accounts [by] Antonio Pigafetta, Maximilian of Transylvania [and] Gaspar Corrêa. Northwestern University Press.

A. Pigafeta, sužinojęs apie rengiamą Fernando Magelano ekspediciją ieškoti kelio į Prieskonių salas per vakarus, įtikino F. Kjeregatį leisti jam dalyvauti ekspedicijoje. Magelanas priėmė A. Pigafetos kandidatūrą – jis įrašytas kaip Antonijus Lombardas, paskirta 1000 maravedžių alga, paskirtos kapitono tarno pareigos.Joyner, Tim (1992). Magellan. Camden, Me: International Marine. A. Pigafeta plaukė laivu „Trinidadas“ ir patarnavo Magelanui – pagrindinė jo užduotis buvo vesti laivo žurnalą. Šiame žurnale jis išsamiai aprašė aplankytų kraštų geografiją, gyventojus, klimatą. Daug dėmesio skyrė vietinių gyventojų papasakotoms istorijoms. Sudarė nedidelius sutiktų gyventojų kalbų žodynus (Brazilijos gyventojų, tehuelčų, visajų sebuanų).

1521 m. balandį Antonijus Pigafeta buvo sužeistas Maktano mūšyje Filipinuose, bet, priešingai nei Fernandas Magelanas, išgyveno. Jis toliau tęsė ekspediciją, kurios vadovavimą perėmė Chuanas Sebastianas Elkanas. Pigafeta buvo vienas iš 18 vyrų, sėkmingai įveikusių visą ekspedicijos trasą.


Grįžęs į Italiją, A. Pigafeta parengė veikalą „Ataskaita apie pirmąją kelionę aplink pasaulį“ (Relazione del primo viaggio intorno al mondo), kuris pradžioje padalintas Europos monarchams, o 1550–1559 m. išspausdintas. Knygoje būta ir žemėlapių, pirmą kartą pavartotas Ramiojo vandenyno (Oceano Pacifico) pavadinimas.Quanchi, Max (2005). Historical Dictionary of the Discovery and Exploration of the Pacific Islands. The Scarecrow Press. p. 207 Originalas neišliko, bet išliko prancūziškas knygos leidimas ir jo vertimai atgal į italų kalbą. "PIGAFETTA, Antonio in „Enciclopedia Italiana“. www.treccani.it 

 Šaltiniai 

 Nuorodos 
 A. Pigafetos Relazione del primo viaggio intorno al mondo

Kategorija:Italijos keliautojai
Kategorija:Kartografai